
PREDMET:  Primjena Zakona o zaštiti prirode


     U „Službenom listu Crne Gore“ broj 117 od 07.08.2026.godine objavljen je novi Zakon o zaštiti prirode, koji stupa na snagu 15.08.2026.godine. Podzakonski akti za sprovođenje ovog zakona donijeće se u roku od godinu dana od dana stupanja na snagu ovog zakona. Do donošenja tih propisa primjenjivaće se podzakonski akti donešeni na osnovu Zakona o zaštiti prirode ("Službeni list CG", broj 54/16) ako nijesu u suprotnosti sa ovim zakonom. Danom stupanja na snagu ovog zakona prestaje da važi Zakon o zaštiti prirode ("Službeni list CG", broj 54/16).
 Ovim zakonom se uređuju uslovi i način zaštite i očuvanja prirode, kao djelatnosti od javnog interesa. Propis definiše određene pojmove:
Invazivne strane vrste su strane vrste biljaka, životinja ili gljiva čije uvođenje i širenje, mijenja i može ugroziti ekosisteme, staništa i vrste.
Ilegalna trgovina vrstama je trgovina koja se obavlja u prekograničnom prometu ili u državi, a bez neophodnih potvrda o porijeklu, pasoša ili dozvole.
Ponovni izvoz je izvoz jedinke koja je prethodno uvezena u Crnu Goru.
Prekogranični promet je uvoz i unošenje sa mora na teritoriju Crne Gore, izvoz ili ponovni izvoz sa teritorije Crne Gore i tranzit preko teritorije Crne Gore primjeraka divljih vrsta, njihovih djelova i derivata.
Promet divljih vrsta biljaka, životinja ili gljiva je kupoprodaja, unos, iznos, uvoz, izvoz, reeksport i unos sa mora divljih vrsta biljaka, životinja ili gljiva, njihovih prepoznatljivih djelova ili derivata u Crnu Goru i iz Crne Gore.
Tranzit je transport primjerka divlje vrste biljaka, životinja ili gljivai preko teritorije Crne Gore, koje se dopremaju poznatom primaocu van teritorije Crne Gore koji se odvija pod nadzorom nadležnih institucija.
Zabranjen je izvoz geoloških i paleontoloških objekata koji su proglašeni zaštićenim. Izuzetno od ove zabrane moguće je uzimati ili izvoziti zaštićene geološke i paleontološke objekte radi naučnog i stručnog istraživanja, obrazovanja i izlaganja na izložbama, uz dozvolu Agencije za zaštitu životne sredine.
Tranzit divljih vrsta biljaka, životinja i gljiva preko teritorije Crne Gore vrši se na osnovu dozvole o izvozu, odnosno uvozu, ili drugog odgovarajućeg dokumenta izdatog od nadležnog organa zemlje izvoza, odnosno zemlje uvoza.
Listu vrsta biljaka, životinja i gljiva koje se mogu brati, sakupljati i koristiti, odnosno hvatati i ubijati radi stavljanja u promet u komercijalne svrhe propisuje Ministarstvo poljoprivrede, šumarstva i vodoprivrede.
Promet i tranzit ugroženih divljih vrsta biljaka, životinja, njihovih djelova i derivata koje su definisane potvrđenim međunarodnim ugovorima, može se da se vrši na osnovu dozvole Agencije zazaštitu životne sredine, po prethodno pribavljenom mišljenju Instituta za biologiju mora ako se vrši unos divljih vrsta sa mora, u skladu sa zakonom i potvrđenim međunarodnim ugovorima.
  Tranzit ugroženih divljih vrsta biljaka i životinja preko teritorije Crne Gore može da se vrši na osnovu dozvole o izvozu, odnosno uvozu izdate od nadležnog organa zemlje izvoza, odnosno zemlje uvoza. Pri prometu i tranzitu žive životinje se moraju prevoziti i čuvati na način kojim se obezbjeđuje sigurnost životinja od povređivanja, oštećenja zdravlja ili nehumanog postupanja.
Bliže uslove za promet i tranzit ugroženih divljih vrsta biljaka i životinja, način postupanja sa životinjama prilikom transporta, kao i sa zaplijenjenim i oduzetim vrstama, listu divljih vrsta, njihovih djelova i derivata koji podliježu izdavanju dozvola, potvrda i drugih isprava, kao i za koje je uvoz odnosno izvoz zabranjen, ograničen ili obustavljen način obilježavanja divljih vrsta životinja i pošiljki sa gljivama ili biljkama, i dr, propisuje Ministarstvo.
Prenošenje primjeraka ugroženih divljih vrsta biljaka, životinja i gljiva s mjesta naznačenog u uvoznoj dozvoli može se vršiti samo na osnovu dozvole Agencije.
[bookmark: _GoBack]Promet primjeraka divljih vrsta prijavljuje se na graničnom prelazu carinskom organu, u skladu sa ovim zakonom i carinskim propisima. Njihov promet se vrši preko graničnih prelaza na kojima postoji organizovana veterinarska i fitosanitarna kontrola. Carinski organ je dužan da prijavljenu pregleda i ovjeri dozvolu i da ovjerenu kopiju dozvole dostavi Agenciji.
Zabranjen je prekogranični promet primjeraka divljih vrsta biljaka i/ili životinja ako se:
   1) prekogranični promet, uključujući otpremu, transport i tranzit vrši bez dozvole, potvrde ili druge isprave propisane ovim zakonom, propisima donijetim na osnovu ovog zakona ili potvrđenim međunarodnim ugovorima;
   2) vrši suprotno izdatoj dozvoli, potvrdi ili drugoj ispravi, odnosno dozvola, potvrda ili druga isprava koristi za bilo koji drugi primjerak osim za onaj za koji je izdata;
   3) koristi dozvola, potvrda ili druga isprava koja je poništena ili čiji je rok važenja istekao;
   4) koristi falsifikovana dozvola, potvrda ili druga isprava, uključujući i one na kojima su vršene neovlašćene izmjene;
   5) vrši transport živih primjeraka na način suprotan propisima kojim je uređena oblast zaštite dobrobiti životinja.

Obaveze carinskog organa shodno ovom zakonu (član 107 Zakona):

Ako carinski organ prilikom uvoza, izvoza, unosa, iznosa ili tranzita ne može da odredi da li primjerci divljih vrsta biljaka i/ili životinja pripadaju vrsti čiji uvoz ili izvoz podliježe zabranama ili ograničenjima, može ih privremeno oduzeti i:
1) o trošku carinskog obveznika primaoca/uvoznika, odnosno pošiljaoca i/ili izvoznika robe (u daljem tekstu: carinski obveznik), čuvati ili dati na čuvanje do utvrđivanja statusa vrste čiji uvoz, izvoz, ponovni izvoz ili tranzit podliježe ograničenjima; ili
   2) predati na čuvanje carinskom obvezniku do okončanja postupka, uz zabranu raspolaganja.

Carinski organ će privremeno oduzeti primjerak divlje vrste biljke i/ili životinje za koji u postupku carinske kontrole utvrdi da se uvozi, izvozi, unosi ili iznosi ili da je u tranzitu bez dozvole ili drugih dokumenata, do okončanja postupka. O privremeno oduzetim primjercima, carinski organ će izdati carinskom obvezniku potvrdu. Privremeno oduzeti primjerci divljih vrsta biljaka i/ili životinja predaju se na čuvanje ovlašćenom pravnom licu ili preduzetniku koji ima dozvolu za držanje divljih vrsta biljaka i/ili životinja ili carinskom obvezniku sa zabranom prava raspolaganja. Ako se propisana dozvola ili drugi dokumenti ne dostave u roku od mjesec dana nakon privremenog zadržavanja ili u produženom roku koji može iznositi najduže dva mjeseca, carinski organ donosi rješenje o oduzimanju, a troškove zbrinjavanja snosi prestupnik.
U naprijed navedenim slučajevima, carinski organ je dužan da odmah obavijesti Agenciju zazaštitu prirode, radi evidencije i donošenja odluke o zbrinjavanju oduzetih primjeraka. Troškove zbrinjavanja (hrana, smještaj, transport i drugo) privremeno zaplijenjenih primjeraka snosi država, osim ako dođe do zaplijene primjerka u skladu sa stavom 6 ovog člana (kad troškove zbrinjavanja snosi prestupnik). U slučaju donošenja rješenja u skladu sa stavom 6 ovog člana, troškove zbrinjavanja (hrana, smještaj, transport i drugo) primjeraka do trenutka donošenja rješenja, snosi carinski obveznik.
U vršenju poslova carinski organ je dužan da kontroliše da li se uz dozvolu Agencije za zaštitu životne sredine vrši:
   - promet pojedinih divljih vrsta biljaka, životinja i gljiva i zaštićenih divljih vrsta biljaka, životinja i gljiva, njihovih djelova i derivata;
   - izvoz zaštićenih geoloških i paleontoloških objekata;
   - unošenje i reeksport alohtonih vrsta.
    Inspekcijski nadzor nad sprovođenjem ovog zakona vrše nadležne inspekcije za vršenje nadzora nad sljedećim oblastima: ekologija; tržište; turizam; zdravstveno-sanitarna; šumarstvo, lovstvo i zaštita bilja; vode; geodezija; geologija, rudarstvo i ugljovodonici, kulturna dobara, kulturne baštine i arhivska djelatnost; urbanizam igrađevinstvo; sigurnost plovidbe; zaštita prostora i komunalna djelatnostu u skladu sa ovim zakonom i zakonom kojim se uređuje inspekcijski nadzor.   U vršenju inspekcijskog nadzora ekološki inspektor je obavezan da, kada utvrdi da je povrijeđen zakon ili drugi propis, preduzme, pored ostalih i sljedeće upravne mjere i radnje:   
   - zabrani promet pojedinih divljih vrsta biljaka, životinja i gljiva, bez dozvole Agencije;
   - zabrani promet zaštićenih vrsta biljaka, životinja i gljiva, njihovih djelova i derivata;
   - zabrani izvoz zaštićenih geoloških i paleontoloških objekata, bez dozvole Agencije;
   - zabrani unošenje i reeksport alohtonih vrsta bez dozvole Agencije;
   - zabrani ponovno unošenje autohtonih vrsta vrsta biljaka, životinja i gljiva i njihovih uzgojnih primjeraka u ekosisteme, bez dozvole Agencije.

Raspis Uprave carina broj D-9239/1-26 od 24.08.2026.godine


